Diari Oficial de la Generalitat Valenciana


Sumari del DOGV 1251, del 23-02-1990 (1990/816636)

ORDRE de 2 de febrer de 1990, de la Conselleria d'Administració Pública, per la qual s'homologuen la constitució i els estatuts de la Mancomunitat Plana Baixa Centre.
----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/02/02/(1)/dof/vci/html**

### Dades del document

Número de DOGV
:   1251

Data del DOGV
:   23-02-1990

Secció del DOGV
:   DISPOSICIONS GENERALS

Número del document
:   1990/816636


Data del document
:   02-02-1990

Organisme emissor
:   Conselleria d'Administració Pública

Tipus de document
:   Ordre

Ordre de 2 de febrer de 1990, de la Conselleria d'Administració Pública, per la qual s'homologuen la Constitució i els Estatuts de la Mancomunitat Plana Baixa Centre.  
Els municipis d'Artana, Moncófar, Nules i Villavieja, tots de la província de Castelló, fent ús de la facultat que els confereix l'article 44, paràgraf 1 de la Llei 7/1985, de 2 d'abril, Reguladora de les Bases de Règim Local, van tramitar expedient per aprovar la Constitució i els Estatuts de la Mancomunitat Plana Baixa Centre.  
Remés l?expedient tramitat i els Estatuts aprovats a aquesta Conselleria, s'ha observat que compleixen en tots els termes la legislació vigent al respecte, sense haver-s'hi advertit cap infracció a l?ordenament jurídic ni detriment de les competències d'aquesta Comunitat Autònoma ni interferència en el seu exercici.  
Per aquesta raó, i tenint en compte el que disposa el Reial Decret 695/1979, de 13 de febrer, de transferències de competències, en relació amb el Decret de la Presidència de la Generalitat 10/1985, de 21 de juny,  
ORDENE:  
Article únic  
S'homologa la Constitució de la Mancomunitat de Plana Baixa Centre constituïda pels Municipis d'Artana, Moncófar, Nules i Villavieja, i també els Estatuts, reproduïts a l'Annex a aquesta Ordre, per haver-se acreditat la legalitat de les actuacions i haver sorgit, per tant una entitat local amb personalitat jurídica pròpia.  
València, 2 de febrer de 1990.  
El Conseller d'Administració Pública,   
EMERIT BONO I MARTINEZ  
ANNEX  
Estatuts per a la Constitució de la Mancomunitat  
TITOL I Disposicions generals  
Article 1  
Els municipis d'Artana, Moncófar, Nules i Villavieja es constitueixen en Mancomunitat amb personalitat i capacitat jurídica pròpia per a l?execució de les obres i la prestació dels serveis que establesquen o acorden.  
La Mancomunitat tindrà com a àmbit d'Actuació el territori dels municipis que s'hi integren, la qual s'ampliarà amb els territoris dels municipis que en el futur s'hi incorporen en les condicions marcades pels Estatuts i la legislació vigent aplicable.  
Queda oberta la possibilitat d'adhesió a la Mancomunitat dels municipis a què interesse que reunesquen les condicions d'aquests Estatuts i assumesquen les obligacions corresponents. Caldrà que els municipis que s'hi adheresquen participen d'algun servei de la Mancomunitat.  
Els municipis integrats a la Mancomunitat que no participen en la totalitat de les seues activitats tindran la representació als òrgans de gestió de cada obra o servei que determine el reglament o el Ple, sense perjudici de la representació dels òrgans de govern de la Mancomunitat que resultarà de l'aplicació de les regles generals establertes en aquests Estatuts.  
Article 2  
La Mancomunitat que es constitueix es denominarà a lots els efectes Plana Baixa Centre i gaudirà de personalitat i capacitat jurídica pròpia per al compliment dels seus fins.  
Article 3  
Els òrgans de govern i administració de la Mancomunitat Plana Baixa Centre radicaran als immobles de la pròpia Mancomunitat o, si no n'hi ha, a la Casa de la Vila de Nules.  
TITOL II  
Objectius i fins  
CAPITOL I Objectius  
Article 4  
La Mancomunitat, com a associació de municipis que és, té per objectiu la realització o execució d'obres i serveis de competència municipal que s'establesquen o acorden, resultant així la seua prestació més eficient.  
Article 5  
La Mancomunitat podrà executar i gestionar obres i serveis utilitzant qualsevol dels sistemes que s'establesquen o acorden.  
CAPITOL II  
Fins  
Article 6  
Es competència de la Mancomunitat el govern i administració de les obres i serveis que s'establesquen, i del seu propi patrimoni, si escau.  
Article 7  
La Mancomunitat podrà prestar les següents obres i serveis:  
a) Servei d'índole social a la Comunitat; per a la seua prestació podran constituir-se equips de caràcter interdisciplinari.  
b) Servei de gestió de residus sòlids urbans i industrials.  
c) Proveïment i subministrament d'aigües i tractament de les residuals.  
d) Servei de prevenció i extinció d'incendis i salvament.  
e) Serveis que l?Estat, la Comunitat Autònoma, la Diputació Provincial o altres entitats de caràcter territorial puguen delegar a la Mancomunitat així com la col·laboració als serveis que presten al seu àmbit territorial els organismes esmentats.  
f) I totes les obres i serveis de competència municipal que s'acorden realitzar mancomunadament, sempre que se'n derive una mes eficient prestació.  
Article 8  
La Mancomunitat podrà sol·licitar de les diverses administracions públiques la cooperació i l'ajuda necessàries per a l'execució de les obres i els serveis mancomunats.  
Article 9  
Les obres i serveis que implante la Mancomunitat podran afectar la totalitat o part de les entitats locals que la integren, per la qual cosa caldrà l'acord previ de cada municipi afectat.  
TITOL III  
Organs de govern  
Article 10  
Els òrgans de govern i administració de la Mancomunitat són:  
a) El Ple de la Mancomunitat.   
b) La Comissió de Govern.   
c) El president.  
CAPITOL I  
El ple de la Mancomunitat  
Article II  
El Ple de la Mancomunitat l'integraran els representants de les distintes entitats locals que formen la Mancomunitat segons el nombre d'habitants de la darrera rectificació del Padró, amb la següent escala:   
Fins a 1.000 habitants, 2 delegats.   
De 1.001 a 3.000 habitants, 4 delegats.   
De 3.001 a 5.000 habitants, 6 delegats.   
De 5.000 a 7.000 habitants, 8 delegats.   
De 7.001 a 10.000 habitants, 11 delegats. De 10.001 a 15.000 habitants, 15 delegats.  
A partir de 15.001 habitants, tants delegats com membres tinga l'ajuntament. El nombre de delegats dels municipis es reduirà, si calgués, perquè cap d'ells posseesca la majoria absoluta al Ple de la Mancomunitat.  
Els delegats de cada municipi al Ple de la Mancomunitat, en el nombre que resulte de l'aplicació de l?escala anterior, s'assignaran a cada grup polític representat al seu respectiu ajuntament aplicant la regla de repart proporcional establerta a l'article 163 de la Llei Orgànica del Règim Electoral General de 19 de juny de 1985, amb el següent procediment:  
a) Es tindran en concepte tots els grups polítics, per reduït que siga el seu nombre d'integrants i encara que compten amb un únic regidor. A efecte del que estableix aquesta article, cada grup polític haurà de coincidir amb una candidatura electoral i el nombre de membres que es tindrà en compte serà el resultant de les eleccions locals.  
b) S'hauran d'ordenar de major a menor, en una columna, les xifres del nombre de regidor, de cada un dels grups polítics.  
c) S'haurà de dividir el nombre de regidors de cada grup per 1, 2, 3, etc, fins un nombre igual al de reprentants del municipi al Ple de la Mancomunitat, i es formarà un quadre similar al que apareix a l?exemple pràctic referit a l'article 163 de l?esmentada Llei. Els delegats s'atribueixen als grups polítics que obtinguen els quocients majors al quadre, atenent un ordre decreixent.  
d) Quan en la relació de quocients en coincidesqien dos corresponents a distint grup polític s'atribuirà el delegat a qui tinga major nombre total de regidors. Si hi haguès dos grups polítics igual nombre de regidors, l'empat es resoldrà a favor del grup la candidatura del qual haguès obtès major nombre de vots en les darreres eleccions locals i, en cas d'haver-ne obtès igual quantitat, el primer empat es resoldrà pel sorteig i els següents de forma alternativa.  
e) Els distints grups polítics a que corresponga algun delegat al Ple de la Mancomunitat designaran d'entre els seus membres les persones en què haja de recaure aquesta representació. D'aquesta designació caldrà donar compte al Ple de l'Ajuntament perquè es pronuncie sobre les delegacions municipals incompatibles.  
f) Una vegada assignat per aquest procediment el nombre de delegats que corresponga a cada grup polític, aquest nombre restarà inalterat durant tot el govern corporatiu, encara que augmente o disminuesca el nombre dels seus membres per canvis de grup dels regidors.  
Article 13  
Per a la consecució dels seus fins i l?execució de les obres i la prestació de serveis, el Ple de la Mancomunitat tindrà les següents competències:  
1. Promoure la modificació dels Estatuts.  
2. El control i la fiscalització dels òrgans de govern de la Mancomunitat.  
3. L'admissió i la separació dels municipis de la Mancomunitat.  
4. Aprovació del Reglament Orgànic.  
5. Aprovació de reglaments i ordinacions de serveis.  
6. Aprovació i modificació dels pressuposts de la Mancomunitat.  
7. Aprovació i imposició d'ordinancions fiscals i tarifes.  
8. Censura i aprovació de comptes.  
9. Aprovació de les formes de gestió de serveis de la Mancomunitat.  
10. Administració o disposició dels béns de la Mancomunitat.  
11. Contractació o concessió d'obres i serveis dins del seu àmbit territorial que tinguen caràcter plurianual o no estiguen atribuïts per raó de la seua quantia a altres òrgans d'aquesta.  
12. Aprovació de la plantilla de personal, relació de llocs de treball reservats a funcionaris o a personal en règim de Dret Laboral, i també les Bases de les proves de selecció de personal, d'acord amb la legislació vigent de Règim Local.  
13. Règim disciplinari i retribuïdor de personal al seu servei en allò que el Reial Decret Legislatiu 781,,1986. de 18 d'abril, atribueix als Plens.  
14. Operacions de préstecs i crèdit i reconeixement d'aquest i de deutes.  
15. Acceptació de delegació de competèncias d'altres entitats públiques.  
16. Aquelles que cal que corresponguen al Ple perquè requereixen un quòrum especial per aprovar-se.  
17. Aquelles que expressament li conferesquen les lleis.  
18. La moció de censura i la seua votació, en els termes prevists en la legislació aplicable i en aquest Estatut.  
Les anteriors atribucions podran delegar-se en els mateixos supòsits en què puguen ser-ho les atribucions de l'Ajuntament ple, segons el que disposa el Reglament d'Organització, Funcionament i Règim Jurídic de les Entitats Locals i tota la resta de legislació aplicable.  
CAPITOL II De la Comissió de Govern  
Article 14  
La Comissió de Govern la integrarà el president i un nombre de vocals no superior al terç del nombre de membres del Ple de la Mancomunitat, ni inferior al necessari perquè tots els municipis compten almenys amb un vocal.  
Correspondrà a la Comissió de Govern:  
1. L'assistència al president en l?exercici de les seues competències.  
2. Les competències que el president i un altre òrgan de la Mancomunitat deleguen.  
3. Les competències que li atribuesquen les lleis.  
4. L'organització dels serveis econòmics de la Mancomunitat.  
5. La contractació i concessió d'obres i serveis la duració dels quals no excedesca un any, o que no exigesquen crèdits superiors als assignats al pressupost ordinari o en els casos que determinen les bases de l?esmentat pressupost.  
6. Nomenament i contractació de personal per a la realització de treballs específics i concrets, tant de caràcter administratiu com tècnic.  
7. Operacions de tresoreria, d'acord amb les bases del pressupost.  
8. Desenvolupament de la gestió econòmica d?acord amb els pressuposts aprovats.  
9. Preparació de pressuposts i liquidació de comptes.  
10. La superior inspecció d'obres i serveis.  
11. L'exercici d'accions judicials i administratives.  
Article 15  
El nombre de vocals de la Comissió de Govern el determinarà el Ple de la Mancomunitat, dins dels límits màxims i mínims indicats a l'article anterior. La designació dels vocals es realitzarà d'entre els membres del Ple seguint el mateix sistema de representació proporcional establert a l'article 1l per al Ple de la Mancomunitat, amb les següents modificacions:  
a) Es prendran com a terme de representació els grups polítics existents al Ple de la Mancomunitat. El nombre de membres d'aquests grups polítics serà la suma dels delegats de cadascun dels municipis pertanyents al mateix grup. aquests grups hauran de correspondre's amb les candidatures de les eleccions locals. Us candidatures electorals independents podran agrupar-se en un únic grup polític o constituir grups separats. Perquè es produesca l'agrupació caldrà la conformitat de tots els grups afectats. Excepte aquest supòsit de grups independents, no podran agrupar-se en un únic grup polític en el Ple de la Mancomunitat aquells que es varen presentar a les eleccions locals en candidatures de diferents partits o coalicions electorals. Això no obstant, els membres del Ple de la Mancomunitat podran canviar de grup polític, sense perjudici que aquest fet puga causar la seua remoció d'acord amb l'article 12 d'aquests Estatuts.  
b) Cadascun dels municipis tindrà assignat un vocal en la Comissió de Govern, designat pels delegats en el Ple de la Mancomunitat dels diferents grups polítics del municipi. L'elecció d'aquest vocal es realitzarà per majoria d'aquests representants i, si hi haguès empat es resoldrà a favor del candidat pertanyent al grup polític que tinga major nombre de vots en les eleccions locals, i si tambè fos igual, l'empat es resoldrà per sorteig.  
c) Una vegada designat un vocal per cada municipi de la forma establerta a l'anterior apartat b), l'elecció de la resta dels vocals que corresponga a cada grup polític de Ple de la Mancomunitat, fins completar el nombre determinat d'acord amb l'apartat a) d'aquest article, es realitzarà majoria en votació efectuada per tots els delegats que aquest grup polític tinga en el Ple de la Mancomunitat. En cas d'empat es resoldrà a favor del candidat pertanyent al municipi l'ajuntament del qual tinga major nombre de membres d'aquest grup polític, i si fora el mateix, a favor del municipi on la cadidatura d'aquest grup haguès obtès major nombre de vots. Si persisteix l'empat, la designació del vocal es realitzarà per sorteig. En la designació de vocals realitzada d'acord amb aquest apartat c) es descomptarà el nombre de vocals del grup polític de què es tracte que hagen resultat elegits representants d'algun dels municipis d'acord amb l'apartat b), de manera que el nombre total de vocals de cada grup s'ajuste al que li corresponga segons el que es preveu a l'apartat a). En cas que el nombre de vocals pertanyents a un grup polític que siguen elegits d'acord amb l'apartat b) siga major que el que li correspondria d'acord amb l'apartat a), es reduirà el nombre de vocals en la Comissió de Govern a elegir per la resta de grups polítics del Ple, d'u en u en ordre invers al de la seua assignació d'acord amb l'apartat a) fins que el nombre total de vocals coincidesca amb el que haguès estat determinat pel Ple. L'elecció de vocals d'acord amb aquest apartat es realitzarà de forma que cap dels municipis representats a la Mancomunitat tinga en la Comissió de Govern la majoria absoluta.  
d) Els delegats del municipis al Ple de la Mancomunitat, en el cas de vocals de la Comissió de Govern elegits d'acord amb l'apartat b), i els membres dels grups polítics de Ple de la Mancomunitat, en quant als vocals elegits segons l'apartat c), podran en votació majoritàriament remoure els vocals que hagen triat i desigar-ne d'altres al seu lloc. En cas que aquesta renovació de vocals produesca una alteració dels criteris de representació proporcional dels grups polítics del Ple de la Mancomunitat establerts als apartats anteriors, tornarà a repetir-se, totalment o parcial, el procès electoral dels vocals de la Comissió de Govern fins que aquesta proporcionalitat s'haja restablert.  
CAPITOL III  
Del president  
Article 16  
El president de la Mancomunitat haurà de ser elegit per majoria absoluta dels membres que integren el Ple o per majoria simple en segona votació. En cas d'empat, serà president el delegat pertanyent al grup polític amb major nombre de delegats al Ple de la Mancomunitat, i si persisteix l?empat, es dirimirà a favor del delegat del grup polític que hagués obtès major nombre de vots en el conjunt dels municipis mancomunats que estigués representat per algun regidor als ajuntaments. En últim terme, l?empat es resoldrà per sorteig.  
El president pot ser destituït del càrrec mitjançant moció de censura la qual haurà de realitzar-se d'acord amb el que estableix la legislació electoral general i de Règim Local per als alcaldes.  
En tot cas per destituir-lo caldrà quòrum de majoria absoluta.  
Pot proposar-se per a candidat a president tant en la primera elecció com en la moció de censura sols i qualsevol dels membres del Ple de la Mancomunitat.  
Article 17  
Al president correspon en tot cas:  
1. Representar la Mancomunitat.  
2. Presidir les sessions del Ple, la Comissió de Govern i qualsevol altre òrgan de la Mancomunitat, i també establir l'ordre del dia de les sessions, convocar-les, suspendre-les i alçar-les.  
3. Dirigir, inspeccionar i impulsar els serveis i les obres la titularitat o l?exercici de les quals corresponga a la Mancomunitat.  
4. Assegurar la gestió dels serveis propis de la Mancomunitat i dels altres que li hagen delegat altres entitats públiques.  
5. Disposar despeses i rendre comptes dins dels límits de la seua competència.  
6. Exercitar accions judicials i administratives en cas d'urgència.  
7. Plantejar conflictes de competències a d'altres entitats locals i a la resta de les administracions públiques.  
8. Contractar obres i serveis sempre que la quantia no excedesca el 5 per 100 dels recursos ordinaris del pressupost de la Mancomunitat i d'acord amb les bases del pressupost ordinari.  
9. Delegar l?exercici de les competències que li atribueixen els Estatuts. La delegació haurà d'ajustar-se a les normes que estableix el Reglament d'Organització, Funcionament i Règim Jurídic de les Entitats Locals i la resta de legislació aplicable per a la delegació de competències de l'alcalde.  
10. Designar i destituir d'entre els membres de la Comissió de Govern fins a dos vice-presidents.  
11. Les competències que expressament li delegue el Ple i la Comissió de Govern de la Mancomunitat o que li atribuesca la legislació.  
Article 18  
Els vice-presidents nomenats i destituïts lliurement pel president, en l?ordre en què ho hagen estat, hauran de substituir aquest en els supòsits d'absència, malaltia, renúncia o impediment de qualsevol tipus en l?exercici de les atribucions que li confereixen aquests Estatuts i les disposicions legals.  
TITOL IV  
Personal al servei de la Mancomunitat  
Article 19  
El personal al servei de la Mancomunitat, estarà integrat per funcionaris de carrera, contractats en règim laboral, personal per a la realització de treballs específics i concrets de caràcter administratiu o tècnic i, si escau, de personal eventual que ocupe llocs de confiança.  
Article 20  
Correspondrà al Ple de la Mancomunitat l'aprovació de la plantilla i comprendrà tots els llocs de treball reservats a funcionaris, personal laboral i eventual.  
La plantilla haurà de respondre als principis de racionalitat, economia i eficàcia i haurà d'establir-se d'acord amb l?ordenació general de l?economia.  
La Mancomunitat constituirà el registre del seu personal i el coordinarà amb el de les altres administracions públiques segons les normes establertes per a aquest propòsit.  
Les dades inscrites en aquest registre determinaran les nòmines a l?efecte de l?escaient justificació de totes les retribucions.  
Article 21  
La Mancomunitat formularà l?oferta pública d'ocupació ajustant-se als criteris fixats en la normativa bàsica estatal. La selecció de tot el personal funcionari o laboral ha de realitzar-se d'acord amb l'oferta d'ocupació pública, mitjançant convocatòria pública i a través dels sistemes d'oposició, concurs o concurs-oposició lliure, en el quals es garantesca en tot cas els principis constitucionals de publicitat, mèrits i capacitat, i amb estricta subjecció a la normativa aplicable a l?àmbit local.  
CAPITOL II  
Disposicions comunes als funcionaris de carrera  
Article 22  
Els funcionaris al servei de la Mancomunitat, en cas que els hi hagués, es regiran i seleccionaran d'acord amb la normativa aplicable als funcionaris de carrera de les entitats locals.  
Article 23  
Les funcions de secretaria que comprenen la funció pública i l'assessorament legal preceptiu, el control i la fiscalització interna de la gestió econòmica financera i pressupostària i la comptabilitat, tresoreria i recaptació, segons l?ordenança jurídica, son funcions reservades a personal d'habilitació nacional.  
Article 24  
Els llocs de treball reservats a funcionaris d'habilitació nacional, d'acord amb la classificació que acorda l'Administració de l'Estat, seran proveïts pels sistemes establerts en la normativa general aplicable.  
Mentre la Mancomunitat no tinga entitat econòmica suficient per mantenir aquests llocs de treball a temps complet, la seua provisió s'efectuarà pel sistema d'acumulació entre els qui presten els seus serveis a algun dels municipis que s'hi integren. La plaça d'interventor en aquest supòsit podrà ocupar-la el secretari interventor.  
Article 25  
Mentre la Mancomunitat no tinga entitat econòmica suficient per precisar o mantenir el lloc de treball de funcionaris de carrera a temps complet o tècnics i la resta de personal, aquestes funcions les podrà realitzar el personal de plantilla dels municipis que s'hi integren, en règim de Comissió de Serveis, per la qual cosa aquests hauran de rescabalar-se de les despeses proporcionals.  
CAPITOL III  
Del personal laboral, eventual i de treballs específics i concrets  
Article 26  
El personal laboral el seleccionarà la Mancomunitat atenent amb el màxim respecte els principis d'igualtat d'oportunitats quan reunesquen els requisits exigits per al lloc de treball que es tracte i en compliment del que disposa l?ordenança jurídica d'aplicació.  
Article 27  
El personal d'ocupació que amb caràcter eventual puga assignar-se el nomenarà i destituirà lliurement el Ple de la Mancomunitat atenent el que disposa la normativa vigent d'aplicació a aquest tipus de personal.  
Article 28  
El personal per a la realització de treballs específics i concrets, de caràcter administratiu o tècnic, i d'assessorament puntual i defensa jurídica, es designarà lliurement amb subjecció a la legislació de contractes de les administracions públiques i sense perjudici si escau, de l'aplicació de la normativa civil o mercantil.  
TITOL V Recursos econòmico-financers  
Article 29  
Els recursos econòmics de la Mancomunitat estan constituïts per:  
1. Les aportacions dels municipis que la formen, en prorrateig que haurà anunciar-se.  
2. Els productes del seu patrimoni.  
3. Els rendiments i l?explotació dels seus serveis.  
4. Les exaccions que puguen imposar-se entre les que autoritza l?ordenança jurídica i la forma determinada a les ordenances corresponents.  
5. Els drets, taxes, preus públics i tarifes que els usuaris hagen de satisfer pels serveis de la Mancomunitat.  
6. Les multes que puguen imposar-se per defraudació d'acord amb l?ordenança jurídica.  
7. Els crèdits que puga obtenir d'acord al dret i amb les condicions de majoria qualificada segons quantia que queden establertes.  
8. La imposició de contribucions especials.  
9. Qualsevol altre que puga obtenir d'acord amb la normativa vigent.  
Article 30  
La Mancomunitat confeccionarà el pressupost ordinari el qual haurà de comprendre totes les despeses i tots els ingressos de l'entitat, d'acord amb els principis d'universalitat, anualitat, pressupost brut i la resta establerts amb caràcter general per a les entitats locals, i haurà d'aprovar-se seguint els tràmits prevists en la normativa aplicable a l?àmbit local.  
Article 31  
Les operacions ordinàries dels municipis per a la Mancomunitat destinades a sufragar les despeses d'administració seran les resultants del prorrateig en funció del nombre d'habitants de cadascun d'ells, segons la darrera rectificació del Padró legalment aprovada. Excepte que per al finançament d'algun servei determinat s'haguèssen aprovat altres mòduls en funció de la riquesa imposable de caràcter immobiliari de cada municipi, i sense perjudici de la possibilitat d'imputar als costos de cada servei la quantia de costos generals que l siguen imputables.  
Article 32  
Les despeses dels serveis que no afecten la totalitat de les entitats mancomunades es sufragaran amb càrrec a les aportacions de les corporacions que s'hi interessen, i en cada cas el Ple de la Mancomunitat fixarà els mòduls de les aportacions, els quals se sotmetran als municipis que en siguen afectats perquè els coneguen i els ratifiquen. Les aportacions hauran de ser proporcionals al benefici obtingut per cada municipi on s'oferesca el servei.  
Article 33  
L'activitat econòmico-financera de la Mancomunitat restarà sotmesa a l?ordenança jurídica local.  
L'execució d'obres i la prestació de serveis per la Mancomunitat haurà de tenir en compte els projectes i sistemes de finançament en consonància amb els recursos econòmics i el procediment de contractació prevists en la legislació general.  
Article 34  
Els ajuntaments hauran de comprometre's a incloure als pressuposts ordinaris les seues aportacions a la Mancomunitat, reconeixer-se deutors i complir els terminis de transferència assenyalats per a aquestes. La Mancomunitat es rescabalarà dels retards en les aportacions municipals aplicant un interès de demora de dos punts per dalt de l'interès legal dels diners, i podran aplicar les mesures de penalització que oportunament s'acorden.  
TITULO VI Funcionament i règim jurídic  
CAPITULO I El funcionament  
Article 35  
Les sessions dels òrgans col·legiats de la Mancomunitat podran ser ordinàries i extraordinàries, i es celebraran en primera o segona convocatòria.  
El quòrum per a la validesa de la celebració de les sessions en primera i segona convocatòria del Ple i de la Comissió de Govern serà el d'un terç del nombre legal de membres, sense que en cap cas puga ser inferior a tres.  
No podrà celebrar-se cap sessió sense l'assistència del president i del secretari de la Mancomunitat i d'aquells que legalment els substituesquen.  
Article 36  
El Ple de la Mancomunitat celebrarà sessió ordinària almenys una vegada per trimestre.  
També se celebraran sessions plenàries extraordinàries:  
1. Quan per pròpia iniciativa les convoque el president.  
2. A petició de la quarta part dels membres que legalment el constituesquen. En aquest cas no podrà demorar-se més de tres mesos des que fou sol·licitada.  
Article 37  
La Comissió de Govern celebrarà sessió ordinària una vegada al mes i extraordinària en els supòsits a què es refereix l'article 36 d'aquests Estatuts.  
Les convocatòries de les sessions s'ajustaran al que disposa l'ordenança jurídica local en matèria de sessions de les corporacions locals.  
Article 38  
Els acords del Ple de la Mancomunitat i de la Comissió de Govern en relació amb les seues respectives competències s'adoptaran, a no ser que aquests Estatuts i l?ordenament jurídic exigesquen un quòrum especial, per majoria simple dels presents, entenent-se per tal majoria, aquella que es produeix quan els vots a favor són més que els que són en contra. Quan es produesca empat es repetirà la votació en la mateixa sessió, o en la següent si l'assumpte no fos declarat d'urgència, i si es reitera l?empat, decidirà el president amb el vot de qualitat.  
Els vots dels membres del Ple i Comissió de Govern de la Mancomunitat podran ser afirmatius, negatius i en blanc. També podran obtenir-se de votar.  
Article 39  
Per al funcionament de la Mancomunitat, en allò no previst als Estatuts, s'actuarà d'acord amb l?Ordenança Jurídica Local.  
CAPITOL II Règim jurídic i procediment  
Article 40  
Els actes, els acords i les resolucions dels òrgans de govern i administració de la Mancomunitat s'ajustaran a allà que preveuen els Estatuts i al que determinen les disposicions legals en allò referent a Règim Jurídic i procediment de les corporacions locals.  
Els actes, els acords i les resolucions dels òrgans de la Mancomunitat podran impugnar-se en la via administrativa i jurisdiccional d'acord amb la legislació general.  
Article 41  
Els reglaments de règim interior i de serveis i ordenances que s'aproven per completar aquests Estatuts hauran d'ajustar-se pel que fa a tràmits i procediment a seguir al que disposa l?Ordenança Jurídica Local.  
Article 42  
Després de cada renovació dels ajuntaments produïda per les eleccions locals, es procedirà a la designació dels representants dels municipis al Ple de la Mancomunitat d'acord amb el que estableix l'article 11 d'aquests Estatuts, designació que caldrà fer en el termini màxim de 30 dies des de la constitució dels respectius ajuntaments. Els delegats designats es reuniran prèvia convocatòria dels alcaldes de tots els municipis mancomunats per tal de celebrar sessió constitutiva del Ple de la Mancomunitat. La sessió constitutiva serà presidida per una mesa d'edat integrada pel representant de major edat, el qual la presidirà, i actuarà com a secretari qui ho siga de la Mancomunitat. En aquest acte, i d'acord amb el Reglament Orgànic, Reglament d'Organització, Funcionament i Règim Jurídic de les Entitats Locals i la resta de disposicions concordants, es procedirà a l?elecció de president i constitució de la Comissió de Govern.  
Des de la celebració de les eleccions locals fins la sessió constitutiva dels òrgans de la Mancomunitat, continuaran actuant el Ple, la Comissió de Govern i el president per a la resolució dels assumptes d'administració ordinària, amb la composició que tinguessen fins aleshores.  
En el cas que algun municipi no pogués designar els seus representants en el Ple de la Mancomunitat en el termini indicat perquè les eleccions locals haguessen de repetir-se, es retardarà la sessió constitutiva del Ple de la Mancomunitat fins que aquesta designació es produesca; en tal cas s'aplicarà el que estableix el paràgraf anterior.  
Article 43  
La renovació dels òrgans de la Mancomunitat s'efectuarà coincidint amb la de les entitats que la formen, les quals, en la forma prevista per l?Estatut i l?Ordenança Jurídica vigent, designaran els seus representants a la Mancomunitat.  
TITOL VIII Termini de durada  
Article 44  
La Mancomunitat es constitueix per temps indefinit atès el caràcter dels fins que en motiven la creació.  
TITOL IX  
Modificació d'estatuts i dissolució de la Mancomunitat  
Article 45  
La modificació dels Estatuts de la Mancomunitat es farà a proposta del Ple d'aquesta o de qualsevol dels ajuntaments dels municipis que la integren, en ambdós casos mitjançant acord adoptat amb el vot favorable de la majoria absoluta, i la proposta de modificació i els Estatuts modificats hauran de sotmetre's a informació pública durant un mes, després del qual s'obrirà un termini idèntic per a les al·legacions de les entitats mancomunades. Seguidament passarà a informe de la Diputació Provincial, i finalment es sotmetrà a la seua aprovació per part dels diferents ajuntaments que s'hi integren, els quals hauran d'adoptar els acords per majoria absoluta. En cas que algun ajuntament denegue l'aprovació a la modificació dels Estatuts, el Ple de la Mancomunitat amb el quòrum de la majoria absoluta del nombre dels seus membres podrà aprovar la modificació dels Estatuts, sense perjudici del dret del municipi o dels municipis que no l'haguessen aprovada a separar-se de la Mancomunitat d'acord amb el que disposa l'article 47 d'aquests Estatuts.  
Article 46  
La dissolució de la Mancomunitat es produirà en qualsevol dels següents supòsits:  
1. Per disposició legal.  
2. Per acord del Ple de la Mancomunitat, amb els següents tràmits:  
a) El Ple de la Mancomunitat aprovarà inicialment, amb el vot de la majoria absoluta dels membres que la integren, la dissolució.  
b) Aprovada inicialment la dissolució, s'obrirà un període d'informació pública d'un mes perquè aquells que es consideren afectats d'alguna manera per la dissolució puguen formular les reclamacions i les al·legacions corresponents.  
c) Unides les reclamacions i les al·legacions que hi hagués a l'acord inicial de dissolució, tot açò se sotmetrà a les corporacions locals que formen la Mancomunitat perquè adopten acord favorable o en contra de la dissolució, amb les observacions i al·legacions que estimen oportunes.  
d) Rebuts els acords de les entitats mancomunades, el Ple de la Mancomunitat adoptarà els acords pertinents de cara a la dissolució o pervivència de la Mancomunitat, amb el vot favorable de la majoria absoluta legal. En cas d'acordar-se la dissolució, es disposarà la forma en què ha de procedir-se a la liquidació i distribució de béns i deutes de la Mancomunitat. En el supòsit que hi hagués més d'un municipi favorable al manteniment de la Mancomunitat, no podrà acordar-se la dissolució sinó que caldrà iniciar els tràmits de separació indicats a l'article 47.  
e) No podrà plantejar novament la qüestió de la dissolució el mateix ajuntament durant el seu manament corporatiu.  
Article 47  
La separació de la Mancomunitat d'algunes de les entitats que la formen haurà de ser sol·licitada per acord de la majoria absoluta del seu Ple, i haurà d'estar al corrent de les seues càrregues i garantir-les, i comportarà la renúncia als béns que hagen de mantenir-se en la Mancomunitat per permetre la continuïtat de la prestació dels serveis mancomunats.  
Després de l'acord de l'ajuntament que interesse la seua separació, s'obrirà un període d'un mes d'informació pública i audiència als interessats i es passarà a la posterior informació de la resta dels ajuntaments. Finalment el Ple de la Mancomunitat haurà d'aprovar la separació amb el vot favorable de la majoria absoluta dels seus membres. L'acord de separació contindrà les previsions respecte a liquidació i distribució de béns i deutes que siguen procedents. El Ple de la Mancomunitat no podrà denegar que siguen escaients ni podrà denegar a cap municipi la separació si es troba al corrent de les seues càrregues i sense perjudici de la pèrdua dels drets d'aquest municipi sobre els béns de la Mancomunitat que no procedesca liquidar per ser necessaris per a la continuïtat dels serveis mancomunats a la resta de municipis.  
Els acords del Ple de la Mancomunitat sobre separació d'algun municipi podran ser impugnats en la forma establerta per la legislació de Règim Local, i estaran legitimats per recórrer-los l'ajuntament que els hagués sol·licitat i qualsevol de la resta d'ajuntaments de la Mancomunitat.  
DISPOSICIO TRANSITORIA  
En el termini d'un mes des de l'entrada en vigor d'aquests Estatuts, els ajuntaments de la Mancomunitat hauran de designar els seus delegats al Ple en la forma establerta a l'article 1l d'aquests Estatuts. La sessió constitutiva de la Mancomunitat se celebrarà en el termini de 15 dies naturals des que es produesca la designació, i es realitzarà d'acord amb el que preveu l'article 42 d'aquests Estatuts.  
DISPOSICIO FINAL  
Aquests Estatuts entraran en vigor el dia de la seua publicació íntegra al Butlletí Oficial de la Província, sempre que s'haja complert el termini de 15 dies des de la seua comunicació l'Administració estatal i autonòmica. En cas contrari es demorarà la seua vigència inicial fins que haja transcorregut aquest termini. Els Estatuts continuaran en vigor fins que s'aprove la seua modificació o fins que es produesca la fi de les operacions liquidatòries en cas de dissolució.


Còpia Permalink ELI